El Govern de Gandia sol·licita a l?Estat millorar la viabilitat financera de l?Ajuntament per a fer front al nou escenari derivat de la pandèmia
19 juny 2020

## El Govern de Gandia sol·licita a l?Estat millorar la viabilitat financera de l?Ajuntament per a fer front al nou escenari derivat de la pandèmia19 juny 2020Última actualització: 01 setembre 2021

![](../gestion/img/b24a59e3701bc3ee94b751048e42a2090b4de4c37981ebeffec310033e8d0921.jpg)  
  

. La declaració ha estat aprovada per tots els grups municipals amb l’objectiu que el consistori puga dissenyar uns pressupostos que s’ajusten a les noves necessitats econòmiques derivades de la pandèmia i que permeten garantir el benestar dels gandians i gandianes.

. El ple també ha aprovat per unanimitat dels seus membres el preus públics d’estacionament de vehicles en pàrquings coberts i activitats esportives a les instal·lacions municipals.

**Gandia, 18 de juny de 2020.-** El plenari celebrat aquest matí a l'Ajuntament de Gandia ha aprovat una declaració institucional conjunta amb la qual s'insta de manera urgent al Govern de l'Estat a reforçar les normes i recursos del consistori perquè puga fer front a la situació de "nova normalitat" i puga posar en marxa iniciatives que garantisquen el benestar dels i les ciutadanes de la ciutat de Gandia en un context de crisi sanitària.  
  
Amb aquest acord, que s'ha materialitzat gràcies als vots favorables de tots els grups municipals (PSPV-PSOE, Compromís més Gandia Unida, PP i C's Gandia), el govern local busca el suport de l'Administració Central per a redissenyar el pla pressupostari municipal corresponent a l'any anterior amb el propòsit d'adaptar-lo a un nou escenari econòmic complex que permeta exercir la funció pública amb solvència i seguretat davant la pandèmia.  
  
Aquest document s'ajusta al reglament de la Unió Europea en matèria fiscal que exigeix a les administracions públiques espanyoles "garantir l'estabilitat pressupostària \[...\] a través d'una sèrie de normes fiscals \[...\] amb el pretés objectiu de sanejar les seues finances" per a flexibilitzar la regla de despesa i combatre les restriccions pressupostàries d'acord amb les necessitats futures de l'Ajuntament.  
  
D'altra banda, en sessió plenària també s'han abordat a més dels punts de l'ordre del dia de la sessió plenària altres assumptes com l'aprovació de les bases reguladores en matèria de Preu Públic per a l'estacionament de vehicles als pàrquings coberts i per a la pràctica d'activitats esportives, ús d'instal·lacions i edificis municipals. Un acord que s'ha portat endavant amb la unanimitat dels 24 membres presents.  
  
En la mateixa línia també s'ha acordat els preus per a adquirir productes, articles i publicacions municipals amb 15 vots a favor (10 PSPV i 4 Compromís més Gandia Unida), i 9 abstencions (9 PP i 1 C's Gandia).

[Twittear](https://twitter.com/share)